Η επίδραση πρωτοκόλλων αερόβιας άσκησης διπλού έργου στην επιλεκτική προσοχή και την ταχύτητα επεξεργασίας πληροφοριών
Creators: name: Τσιώτα, Τερψιθέα Βησσαρίωνος
Publisher: name: Aristotle University of Thessaloniki
Year: 2024
Subjects: Ταχύτητα επεξεργασίας
Επιλεκτική προσοχή
Διπλό έργο
Νέα άτομα
Processing speed
Selective attention
Dual task
Young people

description: Σκοπός της παρούσας έρευνας ήταν να εξετάσει κατά πόσο ο συνδυασμός αερόβιας-σωματικής και γνωστικής άσκησης επηρεάζει άμεσα την ταχύτητα επεξεργασίας και την επιλεκτική προσοχή ενός γνωστικού έργου όταν αυτό εκτελείται ταυτόχρονα με ένα κινητικό. Οι συμμετέχοντες/ουσες ήταν 25 άτομα (13 γυναίκες και 12 άνδρες), ηλικίας 25-35 ετών, των οποίων εξετάστηκε η επίδοση στο STROOP Word Color Test από καθιστή θέση αλλά και κατά την ταυτόχρονη διατήρηση της ισορροπίας στο ένα πόδι πριν και αμέσως μετά από: (α) τρέξιμο σε εργοδιάδρομο στο 60-65% της ΜΚΣ μέχρι η αντιλαμβανόμενη κόπωση φτάσει στο επίπεδο 15-16 της κλίμακας Borg (σωματική άσκηση), (β) απαντήσεις σε ερωτήσεις με κίνηση των χεριών για κάθε εννοιολογικά μη συμβατή λέξη (γνωστική άσκηση) και (γ) συνδυασμός των δύο παραπάνω ασκήσεων (σωματική και γνωστική). Επίσης καταγράφηκε πριν και αμέσως μετά την άσκηση η καρδιακή συχνότητα και ο κορεσμός οξυγόνου καθώς και ο αντιλαμβανόμενος φόρτος εργασίας με το ερωτηματολόγιο NASA-TLX. Από την ανάλυση των αποτελεσμάτων διαπιστώθηκε στατιστικά σημαντική βελτίωση στην επίδοση του STROOP Test στη μονοποδική στήριξη συγκριτικά με την καθιστή θέση. Η διάρκεια της άσκησης ήταν 16,76±3,86 min. Επίσης, διαπιστώθηκε στατιστικά θετική επίδραση της άσκησης στην επίδοση του STROOP Test ενώ δεν υπήρξε στατιστικά σημαντική αλληλεπίδραση ανάμεσα στην επίδραση της άσκησης και στο είδος της. Παρατηρήθηκε στατιστικά σημαντική αλληλεπίδραση ανάμεσα στην επίδραση της άσκησης και στο είδος της για την καρδιακή συχνότητα, τον κορεσμό του οξυγόνου, τον αντιλαμβανόμενο φόρτο εργασίας NASA TLX συνολικά αλλά κι όσον αφορά στη σωματική και διανοητική απαίτηση. Συμπερασματικά, η επιλεκτική προσοχή και η ταχύτητα επεξεργασίας ενός γνωστικού έργου ακόμη και όταν αυτό εκτελείται ταυτόχρονα με ένα κινητικό βελτιώνονται ύστερα από άσκηση, χωρίς το είδος της άσκησης γνωστική ή σωματική να αποτελεί παράγοντα επίδρασης στη βελτίωση αυτή. Φαίνεται ότι η υπομέγιστη αερόβια άσκηση βελτιώνει γνωστικές λειτουργίες, ακόμη και κατά την ταυτόχρονη εκτέλεση ενός κινητικού έργου.
description: The purpose of the present study was to examine the acute effect of combining aerobic-physical exercise with a cognitive task on processing speed and selective attention of a cognitive task when it is performed simultaneously with a motor task. Twenty-five young adults (13 women, 12 men), aged 25-35 years, participated in the study. Their performance on the STROOP Word Color Test was examined from a seated position and while standing on one leg, before and immediately after: (a) running on a treadmill at 60-65% of HRmax until perceived fatigue reached Borg scale level 15-16 (physical exercise), (b) answering questions with hand movements for each conceptually incompatible word (cognitive exercise), and (c) a combination of the two aforementioned exercises (physical and cognitive). Heart rate and oxygen saturation were recorded before and immediately after exercise, as well as perceived workload using NASA-TLX questionnaire. A statistically significant improvement in STROOP Test performance was observed in unipedal standing compared to the seated position. The exercise duration was 16.76±3.86 minutes. It is observed a statistically significant positive effect of exercise on STROOP Test performance was observed, while there was no statistically significant interaction between the effect of exercise and its type. A statistically significant interaction was observed between the effect of exercise and its type on heart rate, oxygen saturation, and perceived NASA TLX workload overall, including physical and mental demand. In conclusion, selective attention and processing speed of a cognitive task even when performed simultaneously with a motor task, are improved immediately after exercise, regardless of the type of exercise (cognitive or physical). It seems that submaximal aerobic exercise enhances cognitive functions, even during the simultaneous execution of a motor task.